cyanic-selkie/wikianc huggingface dataset:
მარილიზა ქსენოიანაკოპულუ
მარილიზა ქსენოიანაკოპულუ (Μαριλίζα Ξενογιαννακοπούλου) (დ. 1963) — ბერძენი პოლიტიკოსი და იურისტი. ჯანმრთელობისა და სოციალური სოლიდარობის მინისტრი (2009–2010), საგარეო საქმეთა მინისტრი, საბერძნეთის პარლამენტის წევრი (2007–2012) და ევროპარლამენტის (2004–2007) წევრი. იყოპანელინისტური სოციალისტური მოძრაობის მდივანი და ევროპის სოციალისტების პარტიის წევრი (2005–2006).
რესურსები ინტერნეტში
კატეგორია:დაბადებული 1963 კატეგორია:ბერძენი პოლიტიკოსი ქალები კატეგორია:ბერძენი იურისტები
მსოფლიო საფეხბურთო ჩემპიონატი 1978: ფინალი
მსოფლიო საფეხბურთო ჩემპიონატი 1978-ის ფინალი გაიმართა 1978 წლის 25 ივნისს, ბუენოს-აირესში. ტურნირის მასპინძელმა არგენტინის ეროვნულმა ნაკრებმა დაამარცხა ნიდერლანდების ეროვნული ნაკრები, ანგარიშით 3–1 დამატებით დროში. ეს იყო არგენტინის ნაკრების პირველი ტიტული და ნიდერლანდების ნაკრების ზედიზედ მეორე წაგებული ფინალი ტურნირის მასპინძელთან. მატჩის საუკეთესო მოთამაშედ დასახელდა ჩემპიონატის საუკეთესო ფეხბურთელად აღიარებული მარიო კემპესი, რომელმაც წინა მატჩებში გატანილ ოთხ ბურთს ფინალში კიდევ ორი მიამატა და ექვსი გატანილი ბურთით ტურნირის საუკეთესო ბომბარდირის ტიტულიც მოიპოვა.
გზა ფინალამდე
წინა მსოფლიო ჩემპიონატისგან განსხვავებით, სადაც ნიდერლანდელებმა იმდენად შთამბეჭდავად იასპარეზეს, რომ ბევრს გულიც კი დასწყვიტა ჩემპიონატის ფინალში მათი გუნდის დასავლეთ გერმანიის ნაკრებთან წაგებამ, ამჯერად ტოტალური ფეხბურთის კანონმდებლები არგენტინას ყველა დროის საუკეთესო ნიდერლანდელი ფეხბურთელის — იოჰან კრუიფის გარეშე ესტუმრნენ, რომელმაც, როგორც წლების მერე გაირკვა, ოჯახის უსაფრთხოებასთან დაკავშირებული გარკვეული პრობლემების გამო ვერ შეძლო გუნდთან ერთად არგენტინაში გამგზავრება და მსოფლიო ჩემპიონატის დასკვნით ეტაპზე მონაწილეობის მიღება.
რაც შეეხება არგენტინელებს, მათ თავიდანვე საკმაოდ დამაჯერებლად დაიწყეს ასპარეზობა. პირველ ჯგუფურ ეტაპზე ჯერ უნგრელებს სძლიეს (2–1), ხოლო შემდეგ ფრანგებთანაც გაიმარჯვეს (2–1). ამ გამარჯვებამ მათ მეორე ჯგუფური ეტაპის საგზური მოუპოვა და შესაძლოა, გარკვეულწილად, ამანაც იმოქმედა იმაზე, რომ ფსიქოლოგიური წნეხისგან დროებით გათავისუფლებული არგენტინელები ოდნავ მოეშვნენ და მესამე შეხვედრაში იტალიასთან, რომელიც მათთვის პრინციპულ ხასიათს აღარ ატარებდა, მინიმალური ანგარიშით (0–1) დამარცხდნენ. როგორც მოგვიანებით გამოჩნდა, ამ დამარცხებას არგენტინელებზე ფსიქოლოგიურად უარყოფითად არ უმოქმედია და პირიქით, ერთგვარად ხელიც კი შეუწყო ძალების კიდევ უფრო უკეთ მობილიზების თვალსაზრისით მეორე ჯგუფური ეტაპისთვის, სადაც მათ ურთიერთობა პოლონელებთან, პერუელებთან და ბრაზილიელებთან უნდა გაერკვიათ.
ფინალი
თამაში თითქმის ოცწუთიანი დაგვიანებით დაიწყო. მართალია, არგენტინელები უპირობო და თვალშისაცემ სათამაშო უპირატესობას არ ფლობდნენ, მაგრამ მოწინააღმდეგისგან განსხვავებით, მაინც აშკარად იგრძნობოდა მასპინძელთა უფრო მეტი მონდომება და გამარჯვებისკენ სწრაფვა. პირველი ბურთი შეხვედრის 38-ე წუთზე მარიო კემპესმა გაიტანა. ნიდერლანდელებმა ანგარიში მატჩის დასრულებამდე რვა წუთით ადრე გაათანაბრეს დიკ ნანინგას გოლით და შეხვედრის მიწურულს მოგების შანსიც ჰქონდათ, მაგრამ რობ რენსენბრინკის დარტყმა ძელს მოხვდა. დამატებით დროში კემპესისა და ბერტონის გოლების წყალობით არგენტინამ დამაჯერებლად გაიმარჯვა და პირველად მოიპოვა მსოფლიო ჩემპიონის ტიტული.
სქოლიო
კატეგორია:მსოფლიო საფეხბურთო ჩემპიონატი კატეგორია:მსოფლიო საფეხბურთო ჩემპიონატი 1978 კატეგორია:მსოფლიო საფეხბურთო ჩემპიონატის ფინალები
გია ნოდია
გია ნოდია (დ. 4 სექტემბერი, 1954) — ქართველი პოლიტოლოგი, მეცნიერი, პედაგოგი, პოლიტიკოსი და ფილოსოფოსი. 2008 წლის 31 იანვრიდან ამავე წლის 10 დეკემბრამდე იყო საქართველოს განათლებისა და მეცნიერების მინისტრი.
ბიოგრაფია
დაიბადა 1954 წელს. 1976 წელს დაამთავრა თბილისის სახელმწიფო უნივერსიტეტი ფილოსოფიის სპეციალობით. 1982 წელს დაიცვა დისერტაცია და გახდა ფილოსოფიის მეცნიერებათა კანდიდატი. 1980-2001 წლებში მუშაობდა საქართველოს მეცნიერებათა აკადემიის ფილოსოფიის ინსტიტუტში უმცროს და უფროს მეცნიერ-თანამშრომლად, სწავლულ მდივნად, განყოფილების გამგედ. 2006 წლიდან არის ილიას სახელმწიფო უნივერსიტეტის პროფესორი.
რესურსები ინტერნეტში
კატეგორია:დაბადებული 1954 კატეგორია:საქართველოს განათლებისა და მეცნიერების მინისტრები კატეგორია:დაბადებული 4 სექტემბერი გია
ეღიპატრუშის ეკლესია
ეღიპატრუშის წმინდა ღვთისმშობლის ეკლესია (Եղիպատրուշ Սուրբ Աստուածածին Եկեղեցի) — ტაძარი სოფელ ეღიპატრუშში, არაგაწოტნის პროვინცია, სომხეთი. ტაძრის მშენებლობა მიმდინარეობდა X-XIII საუკუნეებში. ეღიპატრუშის ეკლესიასთან ახლოს არის ადრეული შუა საუკუნეების სასაფლაო, რომელიც მოიცავს V საუკუნით დათარიღებულ ბაზილიკის ნანგრევებს და XIII საუკუნით დათარიღებულ ორმაგი ხაჩქარის სალოცავს.
დემირჩილიარი
დემირჩილიარი (Dəmirçilər) — აზერბაიჯანული ხალიჩები, რომელიც მიეკუთვნება ყაზახის ჯგუფს განჯა — ყაზახის სახეობას. ამ ხალიჩის დასახელება დაკავშირებულია სოფელ დემირჩილიართან, რომელიც განლაგებულია აზერბაიჯანის ყაზახის რაიონის დასავლეთით 9 კილომეტრის დაშორებით. ზოგიერთი მეხალიჩე უწოდებს ამ ხალიჩას „დემირჩი ჰასან“-ს. ეს ხალიჩა მზადდება ასევე ისეთ სოფლებში, როგორებიც არიან : დაშ სალახლი, ქოსალარი და ურქმაზლი. რესპუბლიკის ყაზახის რაიონი. ხალიჩები „დემირჩილიარი“ ითვლებიან ყაზახის ჯგუფში უმაღლეს ხარისხად.
სქოლიო
კატეგორია:აზერბაიჯანული კულტურა
ხინებრა (ვალიე-დელ-კაუკა)
ხინებრა (Ginebra) — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 1.019 მეტრზე. 2005 წლის მონაცემებით, მოსახლეობა 18 808 ადამიანს შეადგენდა, სიმჭიდროვე 40.62 ადამიანი კმ²-ზე. ფართობი 463 კმ²-ია.
რესურსები ინტერნეტში
კატეგორია:ვალიე-დელ-კაუკის დეპარტამენტის მუნიციპალიტეტები და ქალაქები
რადომირის თემი
რადომირის თემი (Община Радомир) — თემი დასავლეთ ბულგარეთში. შედის პერნიკის ოლქის შემადგენლობაში. თემის მოსახლეობაა 20 463 ადამიანი, ხოლო ფართობი შეადგენს 540.49 კმ²-ს. მოიცავს 32 დასახლებულ პუნქტს. ადმინისტრაციული ცენტრია ქალაქი რადომირი.
რესურსები ინტერნეტში
კატეგორია:პერნიკის ოლქის თემები კატეგორია:ბულგარეთის თემები
ლავინოვი-შტიტი
რესურსები ინტერნეტში
კატეგორია:სლოვაკეთის მთები
წყლის გოჭი
წყლის გოჭი, კაპიბარა (Hydrochoerus hydrochaeris) — ძუძუმწოვარი ცხოველი მღრღნელების რიგისა. თანამედროვე მღრღნელებს შორის ყველაზე დიდი ზომისაა. მასიური სხეული აქვს. მისი სხეულის სიგრძე 1 მეტრზე მეტია, ხოლო მასა 50 კგ აღწევს. სიმაღლე მინდაოში 50-60 სმ. კუდი არ აქვს. დამახასიათებელია გრძელი კიდურები და ფართო ჩლიქისებური ბრჭყალები.
მრავლდება წელიწადში ერთხელ. შობს 5-6 ნაშიერს. გავრცელებულია ცენტრალურ და სამხრეთ ამერიკაში. ბინადრობს ტროპიკულ ტყეებში მდინარეებისა და ტბების სანაპიროებზე. ცხოვრობს ხროვებად. კარგად ცურავს და ყვინთავს. იკვებება მცენარეულობით. ადგილ-ადგილ ზიანს აყენებს პლანტაციებს. ნადირობის ობიექტია. იყენებენ მის ხორცსა და ტყავს.
ლიტერატურა
კატეგორია:მღრღნელები
ადაუესკა
ადაუესკა (Adahuesca, Adauesca) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სომონტანო-დე-ბარბასტროს კომარკის შემადგენლობაში. ფართობი — 52,50 კმ². მოსახლეობა — 180 კაცი (2020 წ.).
სქოლიო
კატეგორია:უესკის მუნიციპალიტეტები
ალექსეევკა (თოლბაზის სოფსაბჭო)
ალექსეევკა  (Алексеевка) — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.
2010 წლის მონაცემებით, სოფელში ცხოვრობს 24  ადამიანი. რაიონულ ცენტრ თოლბაზიდან დაშორებულია 8 კილომეტრით. უახლოესი რკინიგზის სადგურია სტერლიტამაკი, რომელიც დაშორებულია 43 კმ-ით.
2002 წლის აღწერის მიხედვით, მოსახლეობის უმრავლესობას ჩუვაშები შეადგენენ (92%).
სქოლიო
კატეგორია:აურგაზის რაიონის სოფლები
კლეო ვალენტენი
კლეო ვალენტენი (Kleio Valentien; დ. 15 იანვარი, 1986, ტეხასი, აშშ) — ამერიკელი პორნომსახიობი. კარიერა დაიწყო 2007 წელს. ნომინირებული იქნა 15 ჯილდოზე, რომელთაგანაც 4 მოიგო. 2017 წელს მოიგო AVN-ის საუკეთესო მსახიობის ჯილდო.
ფილმოგრაფია
მონაწილეობა მიიღო 277 ფილმში.
სია
და სხვ.
რესურსები ინტერნეტში
კატეგორია:დაბადებული 1986 კატეგორია:დაბადებული 15 იანვარი კატეგორია:ამერიკელი ქალი პორნომსახიობი
კარონია
კარონია (Caronia) — კომუნა იტალიაში, სიცილიის რეგიონში. ექვემდებარება მესინის პროვინციის ადმინისტრაციას. მოსახლეობა 3555 ადამიანი. ფართობი 226 კმ²-ია. სატელეფონო კოდი — 0921, საფოსტო ინდექსი — 98072.
რესურსები ინტერნეტში
კატეგორია:მესინის პროვინციის კომუნები
პიკრინის მჟავა
პიკრინის მჟავა — ორგანული ნაერთი ფორმულით (O2N)3C6H2OH. მისი სისტემური დასახელებაა 2,4,6-ტრინიტროფენოლი. პიკრინის მჟავა ერთ-ერთი ყველაზე მჟავური თვისების მქონეა ფენოლებიდან.
ჩვეულებრივ სხვა ნიტრირებული ორგანული ნაერთების მსგავსად, პიკრინის მჟავა არის ფეთქებადი ნივთიერება, შესაბამისად ძირითად გამოყენებას ასაფეთქებლებში ჰპოვებს. ასევე გამოიყენება მედიცინასა (ანტისეპტიკურ და დამწვრობის საwინააღმდეგო საშუალებებში) და საღებავების წარმოებაში.
მიღება
ფენოლის ბირთვი ძლიერ აქტიურია ელექტროფილური ჩანაცვლების რეაქციების დროს. პიკრინის მჟავა მიიღება ფენოლის ნიტრირებით. სხვა გზით მიღება ხდება 2,4-დინიტროფენოლის ნიტრირებით.
სქოლიო
კატეგორია:არომატული ნახშირწყალბადები კატეგორია:ორგანული ნივთიერებები
ალკესარი
ალკესარი (Alquézar, Alquezra) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სომონტანო-დე-ბარბასტროს კომარკის შემადგენლობაში. ფართობი — 32,40 კმ². მოსახლეობა — 312 კაცი (2020 წ.).
სქოლიო
კატეგორია:უესკის მუნიციპალიტეტები
გუდითა
1990 წლამდე შედიოდა სამხრეთ ოსეთის ავტონომიური ოლქის შემადგენლობაში. 1979 წლის აღწერით სოფელში ცხოვრობდა 10 ადამიანი (ოსები), 1989 წელს მუდმივი მოსახლეობა უკვე აღარ იყო. ახალგორის მუნიციპალიტეტის საჯარო რეესტრში რეგისტრაციის დროისთვის (2006) გუდითა ახალგორის მუნიციპალიტეტის სოფლებს შორის აღარ ირიცხებოდა. 2008 წლიდან ოკუპირებულია რუსეთის ფედერაციის მიერ.
სქოლიო
კატეგორია:საქართველოს ოკუპირებული სოფლები კატეგორია:ახალგორის მუნიციპალიტეტის სოფლები
სანდრო ბრეგაძე
ალექსანდრე (სანდრო) ბრეგაძე (დ. 1 ოქტომბერი, 1971, თბილისი, საქართველოს სსრ, სსრკ) — ქართველი პოლიტიკოსი, ფილოსოფოსი.
1993 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოსოფია-ფსიქოლოგიის ფაკულტეტი. პოლიტიკური კარიერის გარიჟრაჟზე „დემოკრატიული აღორძინების კავშირის“ წევრი, 1999-2004 წლებში საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“. იყო პარტია „თავისუფლების“ გენერალური მდივანი. 2010 წლის თბილისის საკრებულოს არჩევნებში კენჭს იყრიდა საბურთალოს მაჟორიტარულ ოლქში, სადაც ხმათა 4,51% მიიღო. 2014-2016 წლებში იკავებდა დიასპორის საკითხებში საქართველოს სახელმწიფო მინისტრის მოადგილის პოსტს. 2016 წელს მონაწილეობდა საპარლამენტო არჩევნებში „ქართული იდეის“ პარტიული სიით, კენჭს იყრიდა საბურთალოს მაჟორიტარულ ოლქში. 2017 წლიდან „ქართული მარშის“ ერთ-ერთი ლიდერი.
სქოლიო
კატეგორია:დაბადებული 1 ოქტომბერი კატეგორია:დაბადებული 1971 კატეგორია:საქართველოს V მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:ქართველი ნაციონალისტები
ბურახი
250პქ|მინი|მარჯვნივ|ბურახით სავსე ტოლჩა ბურახი — გამაგრილებელი სასმელი. ამზადებენ ქერის ან ჭვავის ალაოს, ჭვავის ფქვილისა და შაქრისაგან. ზოგჯერ უმატებენ სურნელოვან ნივთიერებასაც (მაგ., პიტნას). თავდაპირველად ამზადებენ ბურახის ტკბილს, შემდეგ ადუღებენ ბურახის საფუარებისა და რძემჟავური ბაქტერიების კომბინირებული კულტურით. 6–12 საათში ტკბილის 20–25 °C ტემპერატურაზე დუღილი მთავრდება, აცივებენ 10–15 °C-მდე და საფუარს ურევენ, ფილტრავენ და ასხამენ კასრებსა და ბოთლებში. ცნობილია აგრეთვე ხილკენკროვანი ბურახი — ვაშლის, ლიმნის, შტოშის და სხვ.
სქოლიო
კატეგორია:გამაგრილებელი სასმელები
ბორის პოლულიახი
ბორის პოლულიახი (დ. 7 იანვარი, 1938, თბილისი) — ქართველი სპორტსმენი (წყალში ხტომა), ევროპის თასის მფლობელი (1963), სსრკ ხუთგზის ჩემპიონი  (1961, 1964, 1965, 1967, 1968), საერთაშორისო კლასის სპორტის ოსტატი.
რესურსები ინტერნეტში
კატეგორია:დაბადებული 7 იანვარი კატეგორია:დაბადებული 1938 კატეგორია:თბილისში დაბადებულები
ამზია (აურგაზის რაიონი)
ამზია  (Әмзә; Амзя) — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.
2010 წლის მონაცემებით, სოფელში ცხოვრობს 78 ადამიანი. რაიონულ ცენტრ თოლბაზიდან დაშორებულია 21  კილომეტრით. უახლოესი რკინიგზის სადგურია სტერლიტამაკი, რომელიც დაშორებულია 35 კმ-ით.
2002 წლის აღწერის მიხედვით, მოსახლეობის უმრავლესობას ჩუვაშები შეადგენენ (59%),.
სქოლიო
კატეგორია:აურგაზის რაიონის სოფლები
არისტეუსი
მინი|არისტეუსი, ავტ. [[ფრანსუა ჯოზეფ ბოზოი (1768–1845), ლუვრი]] არისტეუსი (Ἀρισταῖος) — ბერძნული მითოლოგიის მცირე ღმერთი, ათენელ მწერლებთან ძირითადად კულტურულ გმირად მოიხსენიება რომელსაც მიეწერება ბევრი გამოყენებიტ ხელოვნების დარგების და მეფუტკრეობის აღმოჩენა. ის იყო მონადირე კირენას და აპოლონის შვილი. არისტეუსი უფრო მნიშველოვან ფიგურას წარმოადგენდა ბეოტიაში, სადაც ის იყო პასტორალური აპოლონი. მისი კადმოსის ქალიშვილ ავტონოესთან ქორწინების მითი დაკავშირებულია თებეს დააარსებასთან.
სქოლიო
კატეგორია:ბერძნული ღმერთები კატეგორია:მეფუტკრეობა
ტრინის თემი
ტრინის თემი (Община Трън) — თემი დასავლეთ ბულგარეთში. შედის პერნიკის ოლქის შემადგენლობაში. თემის მოსახლეობაა 4 605 ადამიანი, ხოლო ფართობი შეადგენს 573.46 კმ²-ს. მოიცავს 52 დასახლებულ პუნქტს. ადმინისტრაციული ცენტრია ქალაქი ტრინი.
რესურსები ინტერნეტში
კატეგორია:პერნიკის ოლქის თემები კატეგორია:ბულგარეთის თემები
კოლუმბიის შეიარაღებული ძალები
კოლუმბიის შეიარაღებული ძალები (Fuerzas Militares de Colombia) — კოლუმბიისს აღმასრულებელი ხელისუფლების სამხედრო სტრუქტურა, რომლებიც ექვემდებარება ქვეყნის პრეზიდენტს და იმართება თავდაცვის სამინისტროს მიერ. შეიარაღებული ძალების მისიაა შეინარჩუნოს კოლუმბიის სუვერენიტეტი, დაიცვას მისი სახმელეთო ტერიტორიები, ტერიტორიულ წყლები, საჰაერო სივრცე და მათი განუყოფელი მთლიანობა. ასევე მისი მოვალეობაა ქვეყანაში კონსტიტუციური წესრიგის დამყარება და საზოგადოებრივი უსაფრთხოების უზრუნველყოფა. მის შემადგენლობაშია კოლუმბის ეროვნული არმია, კოლუმბიის ეროვნული არმადა, კოლუმბიის სამხედრო-საზღვაო ქვეითი ჯარები, კოლუმბიის სამხედრო-საჰაერო ძალები და კოლუმბიის ეროვნული პოლიცია.
სქოლიო
კატეგორია:კოლუმბიის შეიარაღებული ძალები
ჰომოლიეს ქედი
ჰომოლიეს ქედი (Homoljske planine) — ქედი აღმოსავლეთ სერბეთში, აღმოსავლეთ-სერბეთის მთების ნაწილი. ადმინისტრაციული თვალსაზრისით მოქცეულია ბრანიჩევის რაიონში. მაქსიმალური სიმაღლე 940 მ. აგებულია ფიქლებითა და კირქვებით. მწვერვალზე არის მართლმადიდებლური მონასტერი. ჰომოლიე მეჩხრად არის დასახლებული.
რესურსები ინტერნეტში
კატეგორია:სერბეთის ქედები
Déjà Vu (როჯერ უოტერსის სიმღერა)
„Smell the Roses“ — ინგლისელი როკ-მუსიკოს როჯერ უოტერსი სიმღერა. იგი არის რიგით მეორე კომპოზიცია მის მეოთხე სტუდიურ სოლო-ალბომზე Is This the Life We Really Want?. გამოვიდა 2017 წლის 8 მაისს, ხოლო ალბომზე – 2 ივნისს , ლეიბლზე Columbia Records. გამოცემამდე სიმღერა ცნობილი იყო როგორც „Lay Down Jerusalem (If I Had Been God)“.
სიმღერა სრულდებოდა ტურნეს Us + Them ფარგლებში.
სქოლიო
კატეგორია:2017 წლის სიმღერები კატეგორია:2017 წლის სინგლები კატეგორია:როჯერ უოტერსის სიმღერები კატეგორია:სიმღერები როჯერ უოტერსის ავტორობით კატეგორია:სიმღერები ნაიჯელ გოდრიჩის პროდიუსერობით კატეგორია:Columbia Records-ის სინგლები
კანაკერის წმინდა იაკობის ეკლესია
კანაკერის წმინდა იაკობის ეკლესია (Սուրբ Հակոբ Եկեղեցի) — სომხური ეკლესია, რომელიც მდებარეობს სომხეთის დედაქალაქ ერევანში, კანაკერ-ზეითუნის რაიონიში. 1679 წლის ერევნის მიწისძვრის შედეგად დანგრეული ეკლესიის აღდგენა, თბილისელი სომხების შემოწირულობებით მოხერხდა. საბჭოთა კავშირის პერიოდში ეკლესია დაიკეტა, ფუნქციონირება მან 1990 წელს გააგრძელა.
სქოლიო
კატეგორია:სომხეთის ეკლესიები
კეიტლინ ოლსონი
კეიტლინ უილოუ ოლსონი (Kaitlin Willow Olson ; დ. 18 აგვისტო, 1975, პორტლენდი, ორეგონი, ამერიკის შეერთებული შტატები) — ამერიკელი მსახიობი, კომიკოსი და პროდიუსერი. ცნობილი გახდა ტელესერიალში „მიკი“ შესრულებული მაკენზი „მიკი“ მოლნგის როლით. მისთვის ასევე წარმატებული აღმოჩნდა სერიალში „გაცურებული“ შესრულებული კრიკეტ მელფის როლი, რომლისთვისაც იგი ემის ჯილდოზე იყო ნომინირებული.
ადრეული ცხოვრება
მან სწავლა ორეგონის უნივერსიტეტში განაგრძო, რომელიც 1997 წელს დაამთავრა თეატრალური ხელოვნების ბაკალავრის დიპლომით. უნივერსიტეტის დასრულების შემდეგ იგი ლოს-ანჯელესში გადავიდა და სამსახიობო კარიერა დაიწყო.
კარიერა
USO-ს ხელშეწყობით კეიტლინმა იმოგზაურა ბოსნიაში, კოსოვოსა და ნორვეგიაში. მისი სამსახიობო კარიერა 2000 წელს იწყება ფილმში „სამოთხის თვალები“ შესრულებული ეპიზოდური როლით. ამავე წელს მან კიდევ ორ ფილმსა და ერთ სერიალში ითამაშა.
სულ მალე იგი მიწვეული მსახიობის სახით გვხვდება ისეთ სერიალებში, როგორებიცაა: „დააოკე შენი ენთუზიაზმი“, „დრიუ კერის შოუ“, „ჯეიმი კენედის ექსპერიმენტი“, „პრაქტიკის გარეშე“, „მახინჯი კოიოტი“ და ა.შ. აღსანიშნავია ისიც, რომ იგი ანიმაცირ ტელესერიალში „ გრიფინები “ ახმოვანებს ბრენდა კეგმაირს. ასევე ის ახმოვანებს ანიმაციურ კუინს სერიალში „ სიმფსონები “.
2005 წელს იგი სერიალში „ფილადელფიაში ყოველთვის მზეა“ დაამტკიცეს ერთ-ერთ მთავარ, დენდრა რეინოლდსის, იგივე „ტკბილი დის“ როლზე. ამ სერიალში იგი დღემდე თამაშობს, სწორედ აქ გაიცნო თავისი მომავალი მეუღლე და ეს სერიალი მისთვის განსაკუთრებით დიდი წარმატების მომტანი აღმოჩნდა.
ამის პარალელურად იგი მონაწილეობდა ისეთ სერიალებში, როგორებიცაა: „ ახალი გოგონა “ (2014-2015), „ბობის ბურგერები“ (2015-2019), „გამაღიზიანებელი ჯენი“ (2018) და ა.შ. 2017-2018 წლებში კომედიურ მინისერიალში „მიკი“ ასრულებდა მთავარ როლს.
2020 წელს მან სერიალში „გაცურებული“ შეასრულა კრიკეტ მელფის როლი, რამაც მას ასევე დიდი აღიარება მოუტანა. ამავე წელს იგი თამაშობდა სერიალში „ვის უნდა იყოს მილიონერი?“. მარცხნივ|მინი|262x262პქ|კეიტლინი ქმართან ერთად 2010 წელს
პირადი ცხოვრება
კეიტლინ ოლსონი 2008 წლის 27 სექტემბერს კალიფორნიაში დაქორწინდა სერიალის „ფილადელფიაში ყოველთვის მზეა“ თანავარსკვლავ რობ მაკელჰენზე. ცნობილია, რომ მათ შეხვედრა საიდუმლოდ დაიწყეს სერიალის მეორე სეზონის გადაღებებისას.
2010 წლის 1 სექტემბერს მათ მათი პირველი ვაჟი შეეძინათ, სახელად ალექს ლი. კეიტლინმა ის კალიფორნიის სახლში ბუნებრივად გააჩინა, როგორც ეს დაგეგმილი იყო. მათი მეორე ვაჟი 2012 წლის 5 აპრილს გაჩნდა, რომელსაც ლეო გრეი დაარქვეს.
სქოლიო
კატეგორია:დაბადებული 18 აგვისტო კატეგორია:დაბადებული 1975 კატეგორია:ორეგონის უნივერსიტეტის კურსდამთავრებულები კატეგორია:ამერიკელი ქალი კომიკოსები კატეგორია:ამერიკელი ქალი მსახიობები კატეგორია:ამერიკელი ქალი გამხმოვანებლები კატეგორია:XX საუკუნის ამერიკელი ქალი მსახიობები
პჰაჰონ პჰაიუჰასენა
პჰაჰონ პჰაიუჰასენა (พล เอก พระยา พหล พล พยุหเสนา, დაბადების სახელი პჰოტ პჰაჰონიოთჰინი (พจน์ พหลโยธิน), დ. 29 მარტი, 1887 — გ. 14 თებერვალი, 1947) — ტაილანდის სამხედრო და პოლიტიკური მოღვაწე, ქვეყნის მეორე პრემიერ-მინისტრი 1932 წლის სიამის რევოლუციის შემდეგ.
ბიოგრაფია
დაიბადა 1887 წელს პრა ნაკჰონის პროვინციაში (ამჟამად -ბანგკოკი), მამამისი, სამეფო არმიის პოლკოვნიკი, იყო ეთნიკური ჩინელი, ხოლო დედა ტაილანდელი.
სიამის სამეფო სამხედრო აკადემიაში სწავლის შემდეგ პჰაჰონ პჰაიუჰასენამ პრუსიის სამხედრო აკადემიაში სწავლისათვის (ბერლინი) მიიღო სამეფო სიტპენდია. ზოგიერთი ისტორიკოსის ვარაუდით, გერმანიაში სწავლის პერიოდში მისი კურსელი იყო ჰერმან გერინგი. ამის შემდეგ პჰაჰონ პჰაიუჰასენა გააგზავნეს დანიის საინჟინრო კოლეჯში, მაგრამ უსახსრობის გამო 1912 წელს დაბრუნდა სიამში. 1931 წელს მეფე პრაჩადიპოკმა მას უბოძა ტიტული „პრაია“ (ევროპის ტიტულების სისტემაში შეესაბამება მარკიზს), საპატიო სახელი პჰაჰონ პჰაიუჰასენა და პოლკოვნიკის სამხედრო წოდება. 1932 წელს პჰაჰონ პჰაიუჰასენა გახდა სამეფო არმიის ინსპექტორი.
პჰაჰონ პჰაიუჰასენა შეთქმულთა ჯგუფის „ოთხი მუშკეტერის“ ერთ-ერთი ცნობილი წარმომადგენელი იყო. „ოთხი მუშკეტერის“ დაჯგუფება იატაკქვეშა ორგანიზაციის ხანა რატსადონის ნაწილი გახდა. 1932 წლიდან პარტიაში ჩამოყალიბდა სამი ძირითადი ფრაქცია: სამხედრო, რომელსაც ხელმძღვანელობდა პჰაჰონ პჰაიუჰასენა, ფლოტის, პიბუნსონგრამით საავეში და სამოქალაქო პრიდი პანომიონგის მეთაურობით. პჰაჰონ პჰაიუჰასენამ დიდი როლი ითამაშა ქვეყანაში ხელისუფლების ხელში ცაგდების პერიოდში მან ბანგკოკის მოედანზე წაიკითხა „ახალი სიამის სახელმწიფოს დეკლარაცია“. შევიდა მთავრობაში რომელსაც მეთაურბდა მანოპაკორნ ნიტიტადა
1933 წლის აპრილში ქვეყანაში დაიწყო პოლიტიკური კრიზისი, რაც გამოიწვია მეფის მიერ პრიდი პანომიონგის ეკონომიკური გეგმის (ცნობილი როგორც „ყვითელი საქაღალდე“) დაგმობამ. მანოპაკორნ ნიტიტადამ დაშალა თავისი კაბინეტი, შეაჩერა კონსტიტუციის რამდენიმე მუხლის მოქმედება, შეაჩერა საპარლამენტო სხდომები და სასამართლო სისტემის ფუნქციონირება. პანომიონგი იძUლებული გახდა საზღვარგარეთ, კერძოდ საფრანგეთში, გაქცეულიყო. 15 ივნისს თანამდებობიდან გადადგა პჰაჰონ პჰაიუჰასენა და მოემზადა სამხედრო გადატრიალებისათვის. 1933 წლის 20 ივნისს გენერალმა პჰაჰონ პჰაიუჰასენამ თავის მომხრეებთან ერთად მოახდინეს სამხედრო გადატრიალება. მანოპაკორნ ნიტიტადა გადააყენეს პრემიერ-მინისტრის თანამდებობიდან. პჰაიუჰასენამ დაიკავა პრემიერის თანამდებობა, ქვეყნის მონარქმა პრაჩადიპოკმა დაამტკიცა აღნიშნული გადაწყვეტილება.
მომდევნო ხუთი წლის განმავლობაში ახალი პრემიერ-მინისტრი ცდილობდა შეენარჩუნებინა თანამდებობა. 1933 წელს მის წინააღდეგ პრინცმა ბოვორადეტმა მოაწყო აჯანყება. ახალი მთავრობის თავდაცვის მინისტრი გახდა პლეკ პიბუნსონგრამი, რომლის გავლენა მთავრობაში თანდათან გაიზარდა. 1933 წლის დეკემბერში ტაილანდის პირველი საპარლამენტო არჩევნების შემდეგ პჰაჰონ პჰაიუჰასენა მიიღო მთავრობის ფორმირების მანდატი. 1937 წლის საპარლამენტო არჩევნების შემდეგ პრმიერის თანამდებობაზე კვლავ პჰაჰონ პჰაიუჰასენა რჩება, თუმცა მცირე ხნით. მისი კაბინეტი იძულებული გახდა 1938 წლის სექტემბერში გადამდგარიყო, ნოემბერში დაინიშნა ვადამდელი საპარლამენტო არჩევნები, რომლის შედეგადაც ხელისუფლებაში მოვიდა პლეკ პიბუნსონგრამი.
თანამდებობიდან გადადგომის შემდეგ დაკავდა სამხედრო კარიერით მეორე მსოფლიო ომის განმავლობაში. გარდაიცვალა 1947 წლის თებერვალში ტვინში სისხლის გაჟონვის შედეგად. მიუხედავად იმისა, რომ იგი ასეთ მაღალ თანამდებობაზე ცხოვრობდა, მის ოჯახს არ ჰქონდა მისი დაკრძალვის თანხა, იგი დაკრძალა პლეკ პიბუნსონგრამმა.
სქოლიო
კატეგორია:ტაილანდის პრემიერ-მინისტრები კატეგორია:დაბადებული 29 აგვისტო კატეგორია:დაბადებული 1887 კატეგორია:გარდაცვლილი 14 თებერვალი კატეგორია:გარდაცვლილი 1947
გუაკარი
გუაკარი (Guacarí) — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 867 მეტრზე. 2005 წლის მონაცემებით, მოსახლეობა 31 055 ადამიანს შეადგენდა, სიმჭიდროვე 185.96 ადამიანი კმ²-ზე. ფართობი 167 კმ²-ია.
რესურსები ინტერნეტში
კატეგორია:ვალიე-დელ-კაუკის დეპარტამენტის მუნიციპალიტეტები და ქალაქები
ასარა
ასარა  — ქალაქი და მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სომონტანო-დე-ბარბასტროს კომარკის შემადგენლობაში. ფართობი — 14,50 კმ². მოსახლეობა — 157 კაცი (2020 წ.).
სქოლიო
კატეგორია:უესკის ქალაქები კატეგორია:უესკის მუნიციპალიტეტები
მელკიადეს ესტრადას სამი საფლავი
მელკიადეს ესტრადას სამი საფლავი (The Three Burials of Melquiades Estrada) — 2005 წლის ფრანგულ-ამერიკული ვესტერნი. ფილმს საფუძვლად უდევს რეალური ისტორია და უილიამ ფოლკნერის რომანი „სული რომ ამომდიოდა“.
სქოლიო
კატეგორია:2005 წლის ფილმები კატეგორია:ამერიკული ფილმები კატეგორია:ინგლისურენოვანი ფილმები კატეგორია:ესპანურენოვანი ფილმები კატეგორია:ვესტერნები
კასტელ-დე-ლუჩიო
კასტელ-დე-ლუჩიო (Castel di Lucio) — კომუნა იტალიაში, სიცილიის რეგიონში. ექვემდებარება მესინის პროვინციის ადმინისტრაციას. მოსახლეობა 1400 ადამიანი. ფართობი 28 კმ²-ია. სატელეფონო კოდი — 0921, საფოსტო ინდექსი — 98070.
ვიდადი მურადოვი
ვიდადი აიდინ ოღლუ მურადოვი (Vidadi Muradov) — ხალიჩების ექსპერტი, ისტორიკოსი, პროფესორი. საქმიანობის სფეროს წარმოადგენს ხალიჩების ისტორიის შესწავლა და ხალიჩების ქსოვის ტრადიციების აღდგენა. ღია სააქციო საზოგადოების „აზერხალჩა“-ს მმართველობის თავმჯდომარე, ხალიჩების არქეოლოგიისა და ეთნოგრაფიის სექტორის გამგე, ჟურნალ „აზერბაიჯანული ხალიჩების“ მთავარი რედაქტორი, იუნესკოს სულიერი ტრადიციების კათედრის განყოფილების პროფესორი ჩრდილო კავკასიაში, მუზეუმების საერთაშორისო საბჭოს (ICOM) წევრი.
ბიოგრაფია
დაიბადა 1956 წლის 5 მარტს აზერბაიჯანუის რესპუბლიკის ქალაქ ბარდაში. მის მიერ 1994 წელს დაარსდა სამეცნიერო- -კვლევითი ცენტრი „აზერ-ილმე“, რომელის საქმიანობის სფეროა აზერბაიჯანული ხალიჩების დავიწყებული ტექნოლოგიების აღდგენა და მათი პოპულარიზება. 2014 წელსისტორიის ინსტიტუტის განყოფილებაში „მოსახლეობის ისტორია და ისტორიული დემოგრაფია“ დაიცვა სადოქტორო დისერტაცია ფილოსოფიაში თემაზე „ აზერბაიჯანის ირევანის რეგიონში ხალიჩების განვითარების ისტორია : XVIII საუკუნის მეორე ნახევარი — XX საუკუნის დასაწყისი (100 -ზე მეტი ორიგინალური ხალიჩების საფუძველზე, რომლებიც ამ ხანის ამ რეგიონს მიეკუთვნებიან). „იენი აზერბაიჯანი“-ს პარტიის წევრი. დაქორწინებულია, ჰყავს სამი შვილი.
რესურსები ინტერნეტში
კატეგორია:დაბადებული 5 მარტი კატეგორია:დაბადებული 1956
ასლორი
ასლორი  — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სომონტანო-დე-ბარბასტროს კომარკის შემადგენლობაში. ფართობი — 15,90 კმ². მოსახლეობა — 138 კაცი (2020 წ.).
სქოლიო
კატეგორია:უესკის მუნიციპალიტეტები
ფორები
ფორები (poros  — ხვრელი)  — მცენარეთა ანატომიაში, მცენარეული უჯრედის პირველადი გარსის მიკროსკოპულად მცირე, გაუსქელებელი ადგილები. ფორები მეზობელ უჯრედებში ერთმანეთის პირისპირ ლაგდებიან. მათი საშუალებით ხორციელდება ნივთიერებათა გადაადგილება უჯრედებს შორის. განასხვავებენ მარტივ და რთულ (გარემოიან) ფორებს.
მარტივი ფორები პირველადი გარსიდან მილის სახით გადიან მეორეულ გარსში და იხსნებიან უჯრედის ღრუში. დამახასიათებელია პარენქიმული და პროზენქიმული უჯრედებისათვის.
გარემოიან ფორებში ხშირად პირველადი გარსის მცირე ნაწილი სქელდება და წარმოიქმნება ე. წ. თორუსი, რაც დრო და დრო იწვევს ხვრელის ჩაკეტვას. ასეთი ფორები გვხვდება ჭურჭლებსა და ტრაქეიდებში.
ლიტერატურა
კატეგორია:მცენარეთა მორფოლოგია
ლონდონის უნივერსიტეტი
ლონდონის უნივერსიტეტი (University of London) (აბრევიატურა ლონდ (Lond) ან ლონდინ (Londin)) - კოლეგიალური ფედერალური კვლევითი უნივერსიტეტი ლონდონში, ინგლისი. 2018 წლის ოქტომბრის მონაცემებით უნივერსიტეტი აერთიანებს 18 აკადემიურ ინსტიტუციას, აკადემიური მენეჯმენტის სტრუქტურასა და კვლევით ინსტიტუტს. უნივერსიტეტში სწავლობს 161,270 კამპუსში მოსწავლე სტუდენტი, რასაც ემატება 52,000 ადამიანი, რომლებიც განათლებას დისტანციურად იღებენ. სტუდენტების რაოდენობის თვალსაზრისით უნივერსიტეტი არის ყველაზე დიდი გაერთიანებულ სამეფოში.
უნივერსიტეტი დაარსდა სამეფო სიგელის საფუძველზე 1836 წელს, როგორც ხარისხის მიმნიჭებელი საგამოცდო ორგანო ლონდონის საუნივერსიტეტო კოლეჯისა და კინგს კოლეჯის სტუდენტებისთვის. სამეფო სიგელის თანახმად, [ლონდონის უნივერსიტეტი ასრულებს საგამოცდო ფუნქციას] „სხვა მსგავსი ინსტიტუციებისთვის, [...], რომლებიც შექმნილია განათლების მიზნით მეტროპოლისის შიგნით ან ჩვენი გაერთაინებული სამეფოს სხვა ადგილებში“. ამ სიგელის საფუძველზე ლონდონის უნივერსიტეტს გააჩნია პრეტენზია იყოს სიძველით მესამე უნივერსიტეტი ინგლისში, თუმცა მესამე ადგილს დარემის უნივერსიტეტი ეცილება. უნივერსიტეტმა შეიძინა ფედერალური სტრუქტურის სახე გარდაიქმნა 1900 წელს. დღეს უნივერსიტეტი მოქმედებს მეოთხე (1863) სამეფო სიგელის საფუძველზე და იმართება ლონდონის უნივერსიტეტის 1994 წლის აქტის საფუძველზე.
გაერთიანებულ სამეფოში ლონდონის უნივერსიტეტი გახდა პირველი აკადემიური დაწესებულება, რომელმაც შემოიღო გამოცდები ქალებისთვის 1869 წელს, ხოლო ათი წლის შემდეგ - პირველმა დაუშვა ქალებისთვის სამეცნიერო ხარისხის მინიჭება. 1948 წელს ის გახდა პირველი ბრიტანული უნივერსიტეტი, რომლის ვიცე-კანცლერი (მთავარი აღმასრულებელი) გახდა ქალი. უნივერსიტეტის შემადგენლობაში შედის ასევე ბრიტანეთში უძველესი სასწავლო ჰოსპიტალი.
პრაქტიკული მიზეზებიდან გამომდინარე, უნივერსიტეტი დაყოფილია რამდენიმე ფედერალურ ერთეულად, რომლის შემადგენელი ნაწილები ანიჭებენ საკუთარ ხარისხებს, მაგრამ ამავდროულად რჩებიან ერთიანი ფედერალური სტრუქტურის ნაწილად. სტუდენტების მიღების თვალსაზრისით 2016-2017 წლებში უნივერსიტეტის ყველაზე დიდი ერთეულებია: ლონდონის ეკონომიკისა და პოლიტიკის სკოლა, ლონდონის საუნივერსიტეტო კოლეჯი, ქინგს კოლეჯი, სიტი, ქვინ მერი, ბირკბეკი, როიალ ჰოლოვეი და გოლდსმიტსი. თითოეულ უნივერსიტეტში სწავლობს 9,000 სტუდენტზე მეტი.
უფრო მცირე უნივერსიტეტებს მიეკუთვნება აღმოსავლეთმცოდნეობისა და აფრიკანისტიკის სკოლა (SOAS), სენტ ჯორჯი (სამედიცინო), სამეფო ვეტერინალური კოლეჯი, ლონდონის ბიზნეს სკოლა, ლონდონის ჰიგიენისა და ტროპიკული მედიცინის სკოლა, სიტყვისა და დრამის სამეფო ცენტრალური სკოლა, მუსიკის სამეფო აკადემია, კურტოს ხელოვნების ინსტიტუტი  და კიბოს კვლევის ინსტიტუტი. ლონდონის იმპერიული კოლეჯი შედიოდა უნივერსიტეტის შემადგენლობაში 1907 წლიდან და დამოუკიდებელი გახდა 2007 წელს, ხოლო ჰეიტროპის კოლეჯი შედიოდა ლონდონის უნივერსიტეტის შემადგენლობაში 1970 წლიდან მის დახურვამდე 2018 წელს. ლონდონის სიტის უნივერსიტეტი არის ლონდონის უნივერსიტეტის სისტემის ყველაზე ახალგაზრდა წევრი, რომელიც სისტემას 2016 ელიდ 1 სექტემბერს წელს შეუერთდა.
2015 წლის მონაცემებით ლონდონის უნივერსიტეტი დაამთავრა 2 მილიონამდე ადამიანმა მთელი მსოფლიოს მასშტაბით, მათ შორის 12 მონარქი ან სამეფო ოჯახის წევრი, 52 პრეზიდენტი ან პრემიერ-მინისტრი, 84 ნობელის პრემიის ლაურეატი, 6 გრემის ჯილდოს მფლობელი, 2 ოსკარის მფლობელი, 3 ოლიმპიური ოქროს მფლობელი და რამდენიმე სახელმწიფოს "Pater Patriae".
სქოლიო
კატეგორია: გაერთიანებული სამეფოს უნივერსიტეტები კატეგორია:ლონდონი კატეგორია:ლონდონის უნივერსიტეტი
რობერტ ბროუნი
რობერტ ბროუნი (Robert Brown; დ. 21 დეკემბერი, 1773, მონტროზი — გ. 10 ივნისი, 1858, ლონდონი) — ინგლისელი ფიზიკოსი და ბოტანიკოსი. ლონდონის სამეფო საზოგადოების წევრი.
რობერტ ბროუნის შრომები
1801 წელს მიემგზავრება ექსპედიციაში, ავსტრალიის მცენარეულობის შესასწავლად. ამის შემდეგ ბროუნი მთლიანად ბოტანიკოსი გახდა. მას დიდი დამსახურება მიუძღვის ამ მეცნიერების განვითარებაში: მის მორფოლოგიურ-ემბრიოლოგიურ გამოკვლევებს დიდი მნიშვნელობა ჰქონდა მცენარეულობის ბუნებრივი სისტემის აგებაში.
1827 წელს რომერტ ბროუნმა მიკროსკოპის სასარკე მინაზე წყალი დააწვეთა და ზევიდან ყვავილის მტვრიანა მოაბნია. დაკვირვების დროს მან შენიშნა, რომ მტვრიანას ნაწილაკი განუწყვეტლივ და ქაოსურად მოძრაობდნენ. შემდეგ მან იგივე ცდა სხვადასხვა ყვავილების მტვრიანებზე გაიმეორა. შედეგი იგივე მიიღო. ამან ბროუნს საფიქრალი გაუჩინა: რა თვისება ექნებამკვდარი მცენარის მტვრიანას? ამ მიზნით მან ერთი წლის წინათ შენახული ჰერბარიუმის ყვავილი ამოიღო და მისი მტვრიანა მოათავსა ანალოგიურ პირობებში. შედეგი კვლავ იგივე იყო. ბროუნმა ცდები ჩაატარა ნახშირის, მინის, სხვადასხვა მინერალებისა და ლითონის ფქვილზე. ყველა შემთხვევაში ეს ნაწილაკი სითხის ზედაპირზე განუწყვეტლივ და ქაოსურად მოძრაობდნენ. ერთი წლის შემდეგ მან გამოაქვეყნა თავისი დაკვირვებები სათაურით: „ორგანულ და არაორგანულ ნივთიერებებში არსებული აქტიური ნაწილაკების შესახებ“. ამ ნაშრომში მან მოიხსენია ორი ბუნებისმეტყველი - ნიდჰემი და გლეიქენი, რომლებმაც ანალოგიუი მოვლენა მტვრიანაზე ბუნდოვანად შენიშნეს ბროუნზე უფრო ადრე, მაგრამ ბროუნმა შენიშნა ნაწილაკების მოძრაობა, როგორც ორგანულ ისე არაორგანულ ნივთიერებებში. „მაშ ყოველი ნივთიერების ნაწილაკების დამახასიათებელი თვისება წყვეტილი აგებულება და ქაოსური მოძრაობაა“- წერდა ბროუნი. ამ მოძრაობას „ბროუნის მოძრაობა “ეწოდა.
შემდეგში გამოირკვა, რომ ბროუნის მოძრაობა იყო და არის მოლეკულურ-კინეტიკური თეორიის სისწორის ერთ-ერთი ძირითადი დამამტკიცებელი მოვლენა. ამ მოვლენის შედარებით სწორი ახსნა პირველად ო. ვინერმა მოგვცა 1863 წელს. იგი თითქმის თანამედროვე ახსნას შეესაბამება, ოღონდ სითხისა და მტვრიანას მოლეკულებს გარდა მან თავის ჰიპოთეზაში „ეთერის მოლეკულებიც“ შეიტანა და ამით გაართულა საქმის ვითარება.
1876 წელს ვ. რამზაიამ, 1887 წელს ი. დელსონმა, გ. კარბონელმა, ჟ. ტისონმა და განსაკუთრებით 1888 წელს ლ. გუიმ, სავსებით სწორი ახსნა გამოუძებნას ბროუნის მოძრაობას: მათ დაამტკიცეს, რომ საკმაოდ მცირე შუალედში სითხის მოლეკულებისაგან ბროუნის ნაწილაკებისათვის გადაცემულმა იმპულსებმა შეიძლება არ გააბათილოს ერთმანეთი, რაც გამოიწვევს ნაწილაკის გადანაცვლებას ერთი გარკვეული მიმართულებით. ბროუნის მოძრაობის გამომწვევი მიზეზი სითხის მოლეკულების დაჯახებაა, დაამტკიცა ქ. აინშტაინის, მ. სმოლუხოვსკისა და ჟ. პერენის შრომებით, თეორიულადაც და ექსპერიმენტულადაც.
რობერტ ბროუნი გარდაიცვალა 1858 წლის 10 იანვარს, 84 წლის ასაკში, ლონდონში.
სქოლიო
კატეგორია:ბრიტანელი ფიზიკოსები კატეგორია:ბრიტანელი ბოტანიკოსები
გუდოუ
გუდოუ (გუდაუ) — მდინარე საქართველოში, აფხაზეთში (გუდაუთის მუნიციპალიტეტი). სიგრძე 11 კმ, აუზის ფართობი 45 კმ². ერთვის შავ ზღვას. საზრდოობს წვიმისა და მიწისქვეშა წყლებით. დამახასიათებელია წვიმებით გამოწვეული წყალმოვარდნები. ერთვის რამდენიმე შენაკადი, რომელთა ჯამური სიგრძეა 9 კმ. საშუალო წლიური ხარჯი 1,3 მ³/წმ.
ლიტერატურა
კატეგორია:აფხაზეთის ავტონომიური რესპუბლიკის მდინარეები კატეგორია:შავ ზღვაში ჩამდინარე მდინარეები
ლუკრეცია ბარბერინი
ლუკრეცია ბარბერინი (Lucrezia Barberini; დ. 24 ოქტომბერი, 1628 — გ. 24 აგვისტო, 1699) — იტალიელი არისტოკრატი. მოდენისა და რეჯიოს ჰერცოგინია 1654-1658 წლებში როგორც ფრანჩესკო I-ის პირველი ცოლი. ჰერცოგ რინალდო დ’ესტეს დედა.
ბიოგრაფია
ლუკრეცია დაიბადა 1628 წლის 24 ოქტომბერს. იგი იყო პალესტრინას მთავარ ტადეო ბარბერინისა და მისი ცოლის, პალიანოს მთავარ ფილიპო კოლონას ქალიშვილ ანა კოლონას უფროსი შვილი. იგი იყო რომის პაპ ურბან VIII-ის ძმის შვილიშვილი, ასევე მისი ძმები იყვნენ მთავარი მაფეო ბარბერინი და კარდინალი კარლო ბარბერინი. ამასთან, ბიძებად ერგებოდნენ კარდინალები: ფრანჩესკო ბარბერინი, ანტონიო ბარბერინი და ჯიროლამო კოლონა.
აღსანიშნავია ისიც, რომ ლუკრეციას ბიძაშვილად ერგებოდა პალიანოს მთავარი ლორენცო კოლონა, რომლის ცოლი, მარია მანჩინი, იყო საფრანგეთის მმართველ კარდინალ მაზარინის დისწული.
1654 წლის 14 ოქტომბერს ლუკრეცია ცოლად შერთეს ორჯერ დაქვრივებულ მოდენისა და რეჯიოს ჰერცოგ ფრანჩესკო I-ს, რომლის ორივე ცოლი მშობიარობას გადაჰყვა. ქორწინებიდან ერთ წელიწადში, 1655 წელს ლუკრეციამ მომავალი ჰერცოგი, რინალდო გააჩინა, რის შემდეგაც იგი აღარც დაორსულებულა. უკვე 1658 წლის 14 ოქტომბერს 48 წლის ფრანჩესკო I გარდაიცვალა. ამის შემდეგ ტახტი ლუკრეციას გერმა, ალფონსო IV-მ დაიკავა.
1694 წელს ალფონსოს ვაჟი, ჰერცოგი ფრანჩესკო უშვილოდ დაიღუპა. ამგვარ პირობებში ახალი ჰერცოგი ლუკრეციას ვაჟი, რინალდო ხდება, რომელმაც 1696 წელს ცოლად შეირთო საღვთო რომის იმპერატორ იოზეფ I-ის ცოლის და, შარლოტა ბრაუნშვაიგ-ლიუნებურგელი. ამის შემდეგ ლუკრეციას დიდ ხანს აღარ უცოცხლია და იგი 1699 წლის 24 აგვისტოს, 70 წლის ასაკში გარდაიცვალა. დაკრძალეს ქმრის გვერდით, მოდენაში.
ლიტერატურა
კატეგორია:დაბადებული 24 ოქტომბერი კატეგორია:დაბადებული 1628 კატეგორია:გარდაცვლილი 24 აგვისტო კატეგორია:გარდაცვლილი 1699 კატეგორია:იტალიელი დიდგვაროვნები კატეგორია:მოდენის ჰერცოგინიები
მარი დე ბურბონი (1515-1538)
მარი დე ბურბონი (Marie de Bourbon; დ. 29 ოქტომბერი, 1515 — გ. 28 სექტემბერი, 1538) — ბურბონთა დინასტიის წარმომადგენელი. ვენდომის გრაფ შარლ IV-ის უფროსი ასული. დანიშნული იყო შოტლანდიის მეფე ჯეიმზ V-ზე, რომელიც მასზე დასაქორწინებლად საფრანგეთშიც კი ჩავიდა, თუმცა იგი მის ნაცვლად მეფე ფრანსუა I-ის ქალიშვილ მადლენ დე ვალუაზე დაქორწინდა. ამ ამბიდან რამდენიმე წელიწადში მარი გარდაიცვალა, გაუთხოვარი და უშვილო.
პირველი საქორწინო მოლაპარაკებები
მარი დაიბადა 1515 წლის 29 ოქტომბერს შატო დე ლა ფერში, პიკარდიეში, საფრანგეთში. იგი იყო ვენდომის გრაფ შარლ IV-ისა და მისი მეუღლის, ალანსონის ჰერცოგ რენე დე ვალუას ასულ ფრანსუაზ ალანსონელის უფროსი ქალიშვილი. 1517 წელს საფრანგეთსა და შოტლანდიას შორის დაიდო რუანის ხელშეკრულება, რომლის მიხედვითაც შოტლანდიის მეფე ჯეიმზ V რომელიმე ფრანგ პრინცესაზე ან დიდგვაროვანზე უნდა დაქორწინებულიყო. თავდაპირველად იგეგმებოდა საფრანგეთის მეფე ფრანსუა I-ისა და დედოფალ კლაუდია ფრანგის უფროსი ქალიშვილის, პრინცესა მადლენ დე ვალუასა და ჯეიმზის დაქორწინება, თუმცა 1534 წელს მადლენი ძლიერ დაავადდა და მათი ნიშნობაც ჩაიშალა. შოტლანდიასთან კავშირის შესანარჩუნებლად ფრანსუა I-მა ჯეიმზს თავისი ბიძაშვილის, ვენდომის გრაფის ასულ მარი დე ბურბონის ხელი შესთავაზა. თავდაპირველად მეფემ ამაზე უარი განაცხადა (რადგანაც მას მხოლოდ მეფის ასულზე ქორწინება სურდა). ამის სანაცვლოდ შოტლანდიის მეფისაგან წამოვიდა მარისა და მისი ბიძაშვილის, ალბანის ჰერცოგ ჯონ სტიუარტის ქორწინების წინადადება. ფრანგები ამას დასთანხმდნენ და მალევე ჯეიმზმა თომას ერსკინ ჰალტონი დაიქირავა, რათა მარის პორტრეტი შეექმნა და შოტლანდიელთათვის ეჩვენებინა. ამის პარალელურად 1533 წლიდან მეფე ფრანსუას უფროსი და, ნავარის დედოფალი მარგარიტა ანჟულიმელი ინგლისის მეფე ჰენრი VIII-თან საქორწინო მოლაპარაკებებს აწარმოებდა მარისა და ნორფოლკის ჰერცოგ თომას ჰოვარდის ქორწინებასთან დაკავშირებით. აღსანიშნავია, რომ თავად მარის მამა, ვენდომის გრაფი მოლაპარაკებებს საღვთო რომის იმპერატორ კარლ V-თან აწარმოებდა, რათა თავისი ასული მის ვაჟზე, ესპანეთის მომავალ მეფე ფილიპეზე დაექორწინებინა, თუმცა ამაოდ. მალევე მარგარიტა ანჟუელმა ჯეიმზ V-ს თავისი ბიძაშვილის ქვრივზე, კრისტინა დანიელზე შესთავაზა დაქორწინება, თუმცა ამაზე ჯეიმზმა უარი განაცხადა, რის შემდეგაც მარგარიტასგან კიდევ ერთი საქორწინო წინადადება წამოვიდა, რომლის მიხედვითაც იგი ჯეიმზს თავის მულზე, როანის ვიკონტესა ისაბელ ნავარელზე ქორწინებას სთავაზობდა.
1535 წლის იანვარში ჯეიმზ V-მ ფრანსუა I-ს მისწერა, რომ თავისთვის ფრანგი საცოლის შერჩევა შოტლანდიის პარლამენტს მიანდო.
მეორე საქორწინო მოლაპარაკებები
მალევე კვლავ გაიჟღერა იმ აზრმა, რომ ჯეიმზის ბიძაშვილი, ალბანის ჰერცოგი კრისტინა დანიელზე დაექორწინებინათ, თუმცა თავად კრისტინამ მილანის ჰერცოგზე გათხოვება გადაწყვიტა, რის გამოც ალბანის ჰერცოგზე ისევ მარი დე ბურბონი დანიშნეს, თუმცა ჯონ სტიუარტი მალევე დაიღუპა. 1535 წლის 28 დეკემბერს აიკენჰედმა ოფიციალურად გამოაცხადა, რომ ჯეიმზ V-თვის შესაფერისი საცოლე მხოლოდ ვენდომის გრაფის ასული მარი დე ბურბონი იყო, რომელიც მალევე დანიშნეს მეფეზე. ამით საქორწინო მოლაპარაკებები დასრულდა, რადგან ჯეიმზი და მარი უკვე დანიშნულები იყვნენ.
1536 წლის 29 მარტს დაიდო მარისა და ჯეიმზის საქორწინო კონტრაქტი, რომელზეც საფრანგეთის სახელით ხელი მეფე ფრანსუამ მოაწერა. ამ ხელშეკრულების თანახმად მეფე ფრანსუა ჯეიმზს დუნბარის ციხესიმაგრეს უთმობდა, სამაგიეროდ კი ინგლისთან ნებისმიერი სამხედრო კონფლიქტისას შოტლანდია აუცილებლად უნდა დახმარებოდა საფრანგეთს.
ლიტერატურა
კატეგორია:დაბადებული 29 ოქტომბერი კატეგორია:დაბადებული 1515 კატეგორია:გარდაცვლილი 28 სექტემბერი კატეგორია:გარდაცვლილი 1538 კატეგორია:ბურბონები
ათეული
ათეული — ქვედანაყოფი, რომელიც ქვეითი ოცეულის შემადგენლობაშია და  იმართება სერჟანტის ან კაპრალის მიერ. ავსტრალიურ, კანადურ და სხვა ქვეყნების არმიებში, რომლებიც ბრიტანული სამხედრო ტრადიციების მატარებლები არიან, ათეულს სექციას უწოდებენ. მსოფლიო არმიების უმეტესობაში ათეული შედგება 8-დან 14-მდე სამხედროსაგან  და ძირითადად კიდევ იყოფა საცეცხლე ჯგუფებად.
აღნიშვნა
ათეულის ექვივალენტი გერმანულ ბუნდესვერში, ავსტრიულ ბუნდესჰეერში და შვეიცარიულ არმიაში არის ე.წ "გღუპე" (გერ. Gruppe), რომელიც 8-დან 12-მდე სამხედროსაგან შედგება.
გერმანია
მინი|ქვეითი ათეულის აღმნიშვნელი სიმბოლო  [[ჩრდილოატლანტიკური ხელშეკრულების ორგანიზაცია|ნატოს სტანდარტულ სამხედრო რუკაზე. ]]
ვერმახტი
მეორე მსოფლიო ომის განმავლობაში, ვერმახტის ათეულის მთავარ შემადგენელ კომპონენტსა და  ძირითად დამრტყმელ ძალას საყოველთაო დანიშნულების ტყვიამფრქვევი წარმოადგენდა, ძირითადად MG34 და MG42 (მათ ძირითადად მსუბუქი ტყვიამფრქვევის როლი ჰქონდათ). ათეული შედგებოდა ათი ადამიანისაგან: მეთაური,რომელიც  ინიშნებოდა  სერჟანტთა  ან უნტერ ოფიცრების შემადგენლობიდან, მეთაურის თანაშემწე, მეტყვიამფრქვევეთა სამ კაციანი ჯგუფი (მსროლელი, დამხმარე მსროლელი და ტყვიაწამლის გადამტანი) და 5 ქვეითი. ათეულის მეთაური თავდაპირველად შაშხანით იყო აღჭურვილი, მაგრამ 1941 წლის შემდეგ მათ უკვე პისტოლეტ-ტყვიამფრქვევები დაურიგდათ. მეტყვიამფრქვევე და მისი დამხმარე პისტოლეტებით, ხოლო მეთაურის თანაშემწე და დანარჩენი ქვეითები შაშხანებით იყვნენ აღჭურვილნი. ქვეითები ასევე ატარებდნენ დამატებით ტყვია-წამალს, ხელის ყუმბარებს, ასაფეთქელ საშუალებებს და ზოგჯერ ტყვიამფრქვევის სამფეხა სადგამებსაც, რომელიც უფრო ზუსტისროლის საშუალებას აძლევდა მეტყვიამფრქვევეს. ასევე იგეგმებოდა ქვეითთა ძირითადი შაშხანის, Mauser 98k-ს ჩანაცვლება Gewehr 43-ით და სამომავლოდ სრულიად ათეულის(გარდა მეტყვიამფრქვევისა) სრულად STG-44-ით აღჭურვა.
ამერიკის შეერთებული შტატების არმია
ისტორიულად, "ათეული" წარმოადგენდა აშშ-ის არმიის სექციის ქვედანაყოფს, რომელიც 2-დან 12-მდე სამხედროსგან შედგებოდა და ძირითადად გამოიყენებოდ ვარჯიშებისთვის და ადმინისტრაციული მიზნებისთვის. ყველაზე მცირე ზომის ტაქტიკურ ქვედანაყოფად რჩებოდა სექცია, რომელიც ცნობილია ასევე როგორც "ნახევარი ოცეული" (ოცეული ასევე მოიხსენიება როგორც "ნახევარი ასეული")
"ათეულის" "მეთაური" (1891 წლამდე ასეთი პოზიცია არ არსებობდა არმიაში) შესაძლოა ყოფილიყო სერჟანტი (როდესაც სექციაში მხოლოდ ერთი კაპრალი ირიცხებოდა, პირველ "ათეულს" მეთაურობდა სერჟანტი, ხოლო კაპრალი ითავსებდა სექციის მეთაურის თანაშემწის ფუნქციას და მეთაურობდა მეორე "ათეულს"), კაპრალი (ისეთ სექციებში სადაც ორი კაპრალი ირიცხებოდა), უმცროსი კაპრალი, პირველი კლასის რიგითი ან ჩვეულებრივი რიგითი (მეორე მსოფლიო ომამდე ბევრი დიდი ხნის ნამსახურები და გამოცდილი რიგითი მსახურობდა არმიაში)
1891 წელს, აშშ-ს არმიამ ოფიციალურად განსაზღვრა ქვეითთა ათეულის შემადგენლობა ( შვიდი რიგითი და ერთი კაპრალი) . არმია 1930-იანი წლების (მათ შორის პირველ მსოფლიო ომში)  მიწურულამდე ე.წ კვადრატული დივიზიის (დივიზიის მოწყობის ტიპი) მოწყობის  გეგმით ხელმძღვანელობდა, სადაც სერჟანტები ისევ ორი ათეულისგან შემდგარ სექციებს მეთაურობდნენ
მას შემდეგ, რაც ე.წ კვადრატული დივიზია ჩაანაცვლა ე.წ სამკუთხა დივიზიამ, ქვეითთა ათეულები აღარ შედიოდნენ სექციათა შემადგენლობაში. ამის ნაცვლად, ათეული ყალიბდებოდა 12 ადამიანისგან, რომელიც იყოფოდა სამ ჯგუფად: ეიბლი (ინგ. Able), ბეიკერი (ინგ. Baker )და ჩარლი (ინგ. Charlie). ათეული ემორჩილებოდა ოცეულის მეთაურს (ძირითადად უმცროსს ლეიტენანტს), რომელსაც ასისტენტობას სერჟანტი უწევდა. ათეულის მეთაურად  კი ინიშნებოდა კაპრალი, რომლის დახმარეც პირველი კლასის რიგითი იყო (ისინი როგორც წესი ათეულის მზვერავები იყვნენ). სამხედროს შეეძლო ემსახურა,როგორც შიკრიკს, რომლის მოვალეობაც ათეულისა და ოცეულის მეთაურებს შორის კომუნიკაციის უზრუნველყოფა იყო. ასევე, მას ევალებოდა ათეულის სხვა ელემენტებისთვის ბრძანების გადაცემა. მეორე მსოფლიო ომში მონაწილე სამხედროების უმეტესობას რიგითის წოდება ჰქონდა და დაწინაურების შანსი ძალიან მცირე იყო. ამის გამო, ათეულში მხოლოდ ერთი კაპრალი იყო, რაც საერთო ჯამში პრობლემებს ქმნიდა. 1940 წელს წესი შეცვალეს და ათეულს მეორე კაპრალიც დაუმატეს.
რეგულაციებმა ათეულის მეთაურის წოდება სერჟანტამდე,ხოლო მისი თანაშემწის კაპრალამდე გაზრდა. ოცეულის მეთაურად კი უკვე შტაბის სერჟანტი დაინიშნა(1920 წელს სერჟანტთა და რიგითთა რანჟირების სტრუქტურა გამარტივდა და მოიცავდა შვიდ ხარისხსს, რომელიც მერყეობდა მასტერ სერჟანტიდან (1-ლი ხარისხი) რიგითამდე (მე-7 ხარისხი)). ახალი რეგულაციების მიხედვით, ათეულში ორი სამხედრო მზვერავად მსახურობდა, რომელთან ერთად იყო ათეულის მეთაურიც. ისინი აყალიბებდნენ უსაფრთხოების ელემენტეს და მათ ეწოდებოდათ ჯგუფი "ეიბლი" (ინგ. Able). მეორე ელემენტს ერქვა "ბეიკერი" (ინგ. Baker ) და  იგი ბრაუნინგის ავტომატური შაშხანით (ინგ. BAR) - ით აღჭურვილი ჯგუფისგან შედგებოდა, სადაც ერთი იყო მსროლელი, მეორე დამხმარე, ხოლო მესამე ტყვია-წამლის გადამტანი. ამ ჯგუფის მიზანს ძლიერი მხარდამჭერი ცეცხლის წარმოება და სხვა ჯგუფების დაზღვევა წარმოადგენდა. მესამე და ბოლო ელემენტს კი წარმოადგენდა ჯგუფი "ჩარლი" (ინგ. Charlie), რომელშიც 5 შაშხანით აღჭურვილი ქვეითი და მეთაურის თანაშემწე ირიცხებოდა. დანიშნულებიდან გამომდინარე ჯგუფ "ჩარლის" სამანევრო ელემენტი ეწოდებოდა, რადგან მათ ძირითად ამოცანას მტრის ფლანგიდან შემოვლა და შეტევა იყო.
დღესდღეობით, აშშ-ის არმიის ქვეითთა ათეული შედგება ცხრა სამხედროსგან, რომელიც იყო ორ ოთხკაციან საცეცხლე ჯგუფად და იმართება ათეულის მეთაურის მიერ. მეთაურის წოდებაა შტაბის სერჟანტი (კოდი E6), ხოლო საცეცხლე ჯგუფების მეთაურების კი სერჟანტი. მექანიზირებული ქვეითების ან სტრაიკერის ქვეითები რაზმები აღჭურვილნი არიან M2A3 Bradley -ისა და M1126 Stryker–ის ტიპი ქვეითა საბრძოლო მანქანებით (ქსმ). ამასთან, ქსმ–ს ეკიპაჟი (M2A3- სამი, M1126 - ორი) ათეულის 9 კაციანი ჯგუფის ნაწილად ითვლება და არ ემატება რაოდენობრივად მათ. ტერმინი ათეული ასევე გამოიყენება ჯგუფების აღსანიშნავად, რომელიც ემსახურებიან გარკვეული ტიპის იარაღს (მაგალითად ქვემეხებს, ასევე ცვალებადია მათი რაოდენობაც იარაღის ტიპიდან გამომდინარე). ასევე სამხედრო პოლიციისა (შედგება თორმეტი სამხედროსაგან და იყოფა სამ ოთხ-კაციან ჯგუფად, თავიანთი სამი მეთაურით) და სამხედრო ინჟინერების ქვედანაყოფების აღსანიშნავად.
ამერიკის შეერთებული შტატების საზღვაო ქვეითთა კორპუსი
აშშ-ის საზღვაო ქვეითთა კორპუსის ათეული ძირითადად სამი საცეცხლე ჯგუფისგან შედგება, თითოეულში ოთხი სამხედროთი. ათეულს ძირითადად სერჟანტი ან კაპრალი მეთაურობს. სხვა ტიპის ათეულები შეიცავენ სხვადასხვა ტიპის ჯგუფებს სპეცფიკური შეიარაღებთ: მაგალითად: 7.62მმ კალიბრის საშუალო ტყვიამფრქვევს, 50 კალიბრიან ან 40მმ-იან მძიმე ტყვიამფრქვევს, 60–მმიან ნაღმმტყორცნს, 81მმ-იან ნაღმმტყორცნს, Javelin–ის სისტემის ტანკსაწინააღმდეგო მართვადი სარაკეტო კომპლექსს,  TOW-ის ტანსკაწინააღმდეგო რაკეტას თუ სხვა. ამ ათეულებში შემავალი სამხედროების რაოდენობა მერყეოფს სამიდან  60მმ-იანი ნაღმტყორცნის ჯგუფი)  რვმადე (Javelin-ის კომპლექსის ათეული) და დამოკიდებულია იარაღის ტიპზე. 2018 წლის 9 მაისს გამოცხადდა, რომ საზღვაო ქვეითთა ტიპური ათეულის შემადგენლობა 13-დან შემცირდებოდა 12-მდე. ახალი სისტემის მიხედვით ათეულში ისევ სამი საცეცხლე ჯგუფი იქნება 3 საზღვაო ქვეითით თითოში დამატებით ორი ახალი პოზიციით: ათეულის მოადგილე და ათეულის სისტემათა ოპერატორი
ამერიკის შეერთებული შტატების საჰაერო ძალები
აშშ საჰაერო საძლების ათეული ყალიბდება სამი საცეცხლე ჯგუფისგან, თითოეულში ოთხი წევრით, რომელთაც  სტაფ სერჟანტი ან უფროსი რიგითი ჯარისკაცი (Senior airman), ხოლო ათეულს კი სტაფ ან ტექ სერჟანტი მეთაურობს.
წოდებები
ათეულის მეთაურთა წოდებები სხვადასხვა ქვეყანაში: მინი|300x300პქ|ჯავშანტრანსპოტრიორ TAB-77 ის ათეული. ეს არის ტიპური საბჭოთა მოწყობა. მათ შეიარაღებაშია საყოველთაო დანიშნულების ტყვიამფრქვევი ПК და ხელის ტყვიამფრქვევი РПК. ასევე ак-47, რომელთაგან ერთ-ერთზე დამაგრებულია ლულისქვეშა ყუმბარმტყორცნი.
სქოლიო
კატეგორია:სამხედრო ქვედანაყოფები
კასტელ-უმბერტო
კასტელ-უმბერტო (Castell'Umberto) — კომუნა იტალიაში, სიცილიის რეგიონში. ექვემდებარება მესინის პროვინციის ადმინისტრაციას. მოსახლეობა 3499 ადამიანი. ფართობი 11 კმ²-ია. სატელეფონო კოდი — 0941, საფოსტო ინდექსი — 98070.
რესურსები ინტერნეტში
კატეგორია:მესინის პროვინციის კომუნები
ბარი პეპერი
ბარი პეპერი (Barry Pepper; დ. 4 აპრილი, 1970) — კანადელი მსახიობი. მიღებული აქვს ემის ჯილდო და ოქროს გლობუსის ნომინაცია.
რესურსები ინტერნეტში
კატეგორია:კანადელი მსახიობები კატეგორია:დაბადებული 1970 კატეგორია:დაბადებული 4 აპრილი
The Last Refugee
„The Last Refugee“ — ინგლისელი როკ-მუსიკოს როჯერ უოტერსი სიმღერა. იგი არის რიგით მესამე კომპოზიცია მის მეოთხე სტუდიურ სოლო-ალბომზე Is This the Life We Really Want?. გამოვიდა 2017 წლის 19 მაისს, ხოლო ალბომზე – 2 ივნისს, ლეიბლზე Columbia Records. აგრეთვე გამოვიდა მისი მუსიკალური ვიდეო, გადაღებული უოტერსის და შონ ევანსის მიერ.
სიმღერა სრულდებოდა ტურნეს Us + Them ფარგლებში.
სქოლიო
კატეგორია:2017 წლის სიმღერები კატეგორია:2017 წლის სინგლები კატეგორია:როჯერ უოტერსის სიმღერები კატეგორია:სიმღერები როჯერ უოტერსის ავტორობით კატეგორია:სიმღერები ნაიჯელ გოდრიჩის პროდიუსერობით კატეგორია:Columbia Records-ის სინგლები
ირინა ჟემჩუჟინა
ირინა ჟემჩუჟინა (დ. 18 აპრილი, 1963, თბილისი) — ქართველი სპორტსმენი (მხატვრული ტანვარჯიში). სსრკ ორგზის ჩემპიონი ჯგუფურ ვარჯიშში (1980, 1981). მრავალ საერთაშორისო ტურნირში გამარჯვებული, საერთაშორისო კლასის სპორტის ოსტატი.
რესურსები ინტერნეტში
კატეგორია:დაბადებული 18 აპრილი კატეგორია:დაბადებული 1963 კატეგორია:თბილისში დაბადებულები კატეგორია:ქართველი ტანმოვარჯიშეები კატეგორია:ქალები სპორტში კატეგორია:საბჭოთა კავშირის საერთაშორისო კლასის სპორტის ოსტატები
აზერბაიჯანის მთავრობის სახლი
ისტორია
1934 წელს საბჭოთა ხელისუფლებამ გამოაცხადა ტენდერი ბაქოს საბჭოთა სასახლის მშენებლობაზე (შემდგომში მთავრობის სახლი). კონკურსში გაიმარჯვეს ცნობილმა არქიტექტორებმა ლევ რუდნევმა, ვლადიმერ მუნცმა და კ. ტკაჩენკომ. მთავრობის სახლის შენობა 1936-1952 წლებში აშენდა. შენობის მშენებლობამ განაპირობა ლენინის მოედანის მშენებლობა (ახლა აზადლიღის მოედანი). 1955 წელს ვლადიმერ ლენინის ძეგლი შენობის წინ იდგა. გარდა ამისა, 1960-1970-იან წლებში ააშენეს სასტუმროები „აზერბაიჯანი” და  „აფშერონი”, 16-სართულიანი შენობები უზეირ ჰაჯიბეჯოვის ქუჩაზე, ასევე ააშენეს „აზერპოჩტის“ (აზერბაიჯანის ფოსტა) შენობა. შავი იანვრის მოვლენების დროს ლენინის ძეგლი დაამხეს. ახლა ძეგლის ადგილას აზერბაიჯანის დროშა ფრიალებს. ლენინის მოედანი კი აზადლიღის (თავისუფლების) მოედნად გადაკეთდა.
1991 წელს, აზერბაიჯანის დამოუკიდებლობის შემდეგ, შენობაში მრავალი ორგანიზაცია და ბიზნეს ფირმა იყო. შენობის სრული რეკონსტრუქციის შემდეგ, ყველა ფირმა გადავიდა ქალაქის სხვა ადგილებში და ოფისები გადაეცა სამთავრობო ორგანიზაციებს.
2006 წლიდან 2010 წლამდე, აზერბაიჯანის მთავრობის მითითებით, შენობა გარემონტდა. შენობის ირგვლივ პარკის რეკონსტრუქციისა და გადამუშავებისთვის 40.8 მილიონი მანათი დაიხარჯა.
შენობაში ფუნქციონირებს ეკოლოგიისა და ბუნებრივი რესურსების სამინისტრო, სოფლის მეურნეობის სამინისტრო, გეოლოგიისა და მინერალური რესურსების სახელმწიფო კომიტეტი, ჰიდრომეტეოროლოგიის სახელმწიფო კომიტეტი, მატერიალური რესურსების სახელმწიფო კომიტეტი, ნიადაგისა და წყლის ეკონომიკის გაუმჯობესების სახელმწიფო კომიტეტი. მოგვიანებით შენობაში განალაგეს კულტურისა და ტურიზმის სამინისტრო, სოციალური დაცვისა და შრომის დაცვის სამინისტრო, შესყიდვების რესპუბლიკური სააგენტო  და საავტორო უფლებების დაცვის რესპუბლიკური სააგენტო.
სქოლიო
კატეგორია:ბაქოს შენობა-ნაგებობები კატეგორია:ბაქოს ღირსშესანიშნაობები